ผมเป็นเริมที่อวัยวะเพศชายซ้ำไปซ้ำมาแทบทุกเดือน ปกติเป็นน้อย เดือนนี้เป็นเยอะ ผมจะออกกำลังกายยกน้ำหนักวิดพื้นต่อยมวยไทยได้ไหมครับ หรือตอนเป็นโรคต้องพักการออกกำลังกายชกมวยไปก่อน
สวัสดีค่ะ เริมที่อวัยวะเพศเกิดจากการติดเชื้อไวรัสชนิดหนึ่ง ติดต่อกันทางการสัมผัสหรือการมีเพศสัมพันธ์ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก เป็นโรคที่ไม่อันตราย แต่รักษาไม่หายขาด คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอโดยในขณะที่เป็นโรคนั้น หากมีไข้ อ่อนเพลีย ควรงดการออกกำลังกายหนักๆไปก่อน แต่ถ้าไม่มีอาการอะไร และได้รับยารักษา อาการเจ็บปวดทุเลาแล้ว ก็สามารถออกกำลังกายได้ตามปกติค่ะ